CELEX: 62011TN0366
Language: et
Date: 2011-07-06 00:00:00
Title: Kohtuasi T-366/11: 6. juulil 2011 esitatud hagi — Bial — Portela & Ca versus Siseturu Ühtlustamise Amet — Isdin (ZEBEXIR)

10.9.2011   
            
            
               ET
            
            
               Euroopa Liidu Teataja
            
            
               C 269/53
            
         6. juulil 2011 esitatud hagi — Bial — Portela & Ca versus Siseturu Ühtlustamise Amet — Isdin (ZEBEXIR)
   (Kohtuasi T-366/11)
   2011/C 269/118
   Hagiavalduse keel: inglise
   
      Pooled
   
   
      Hageja: Bial — Portela & Ca, SA (São Mamede do Coronado, Portugal) (esindajad: advokaadid B. Braga da Cruz ja J. M. Pimenta)
   
      Kostja: Siseturu Ühtlustamise Amet (kaubamärgid ja tööstusdisainilahendused)
   
      Teine menetluspool apellatsioonikojas: Isdin, SA (Barcelona, Hispaania)
   
      Nõuded
   
   Hageja palub Üldkohtul:
   
               —
            
            
               tühistada Siseturu Ühtlustamise Ameti (kaubamärgid ja tööstusdisainilahendused) esimese apellatsioonikoja 6. aprilli 2011. aasta otsus asjas R 1212/2009-1;
            
         
               —
            
            
               kohustada kostjat keelduma ühenduse kaubamärgi nr 6809008 „ZEBEXIR” registreerimisest; ja
            
         
               —
            
            
               mõista kohtukulud välja apellatsioonikoja menetluse teiselt poolelt.
            
         
      Väited ja peamised argumendid
   
   
      Ühenduse kaubamärgi taotleja: teine menetluspool apellatsioonikoja menetluses
   
      Asjaomane ühenduse kaubamärk: Sõnamärk „ZEBEXIR” kaupadele klassides 3 ja 5 — Ühenduse kaubamärgitaotlus nr 6809008
   
      Vastulause aluseks oleva kaubamärgi või tähise omanik: Hageja
   
      Vastulause aluseks olev kaubamärk või tähis: Numbri 3424223 all registreeritud ühenduse sõnamärk „ZEBINIX” kaupadele ja teenustele klassides 3, 5 ja 42
   
      Vastulausete osakonna otsus: Jätta vastulause rahuldamata
   
      Apellatsioonikoja otsus: Jätta kaebus rahuldamata
   
      Väited: Nõukogu määruse nr 207/2009 artikli 8 lõike 1 punkti b rikkumine, mis seisneb selles, et apellatsioonikoda leidis ebaõigesti, et vaidlusalused kaubamärgid ei ole nii sarnased, et need võib omavahel segi ajada.